  Наталья Тетерина Ижкарысь валтӥсь Выль ар кызъёсты 21-тӥ толсурысен усьяны кутскозы. Кызьы ивортэ карлэн пресс-службаез, вож лысо чеберайёс котькуд ёросын кылдозы. Выль ар кызъёсты устонэн валче ёросъёсын но азбаръёсын праздник ужрадъёс кутскозы. 21-тӥ толсуре 13:00 часын «Радуга» вузкарон центр азьын (Ленин урам, 140) Первомайск ёрослэсь валтӥсь Выль ар кыззэ усьтозы; 21-тӥ толсуре 13:00 часын «Столица» вузкарон центр азьын (Автозаводская урам, 3а) Устинов ёрослэсь валтӥсь Выль ар кыззэ усьтозы; 21-тӥ толсуре 15:00 Киров нимо паркын (Киров урам, 8) Октябрь ёрослэсь валтӥсь Выль ар кыззэ усьтозы; 21-тӥ толсуре 15:00 часын «Локомотив» стадионын (Леваневский урам, 100а) Ленин ёрослэсь валтӥсь Выль ар кыззэ усьтозы; 22-тӥ толсуре 12:00 часын Космонавтъёслэн парказы (Воткинской шоссе, 118) Индустри ёрослэсь валтӥсь Выль ар кыззэ усьтозы; 27-тӥ толсуре 16:00 часын Шор площадьын Ижкарлэсь валтӥсь Выль ар кыззэ но йӧ городокез усьтозы. Куноостыяркыт театр представление, шудонъёс, вожвылъяськонъёс, тол шулдыръяськонъёс но кузьымъёс витё. Тодэ вайытом, таяз арын йӧ городок Театрлэн арезлы сӥземын. Валтӥсь сцена дорысь площадкаын Щелкунчик, Жар-птица, «Руслан и Людмила» композиция, «Дворец Спящей красавицы» шудон огъет, «Сырный городок» лабиринт-гурезь кылдозы. Озьы ик куноосты йӧлэсь лэсьтэм Дед Мороз но Снегурочка пумиталозы. Ижкарын йӧ городок кылдыто Тегъёс: Ижкар Удмуртия Мерлык Выльар  